CELEX: 62012CN0009
Language: el
Date: 2012-01-06 00:00:00
Title: Υπόθεση C-9/12: Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Verviers (Βέλγιο) στις 6 Ιανουαρίου 2012 — Corman-Collins SA κατά La Maison du Whisky SA

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/22
            
         Αίτηση για την έκδοση προδικαστικής αποφάσεως, την οποία υπέβαλε το Tribunal de commerce de Verviers (Βέλγιο) στις 6 Ιανουαρίου 2012 — Corman-Collins SA κατά La Maison du Whisky SA
   (Υπόθεση C-9/12)
   2012/C 73/38
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de commerce de Verviers
   
      Διάδικοι στην υπόθεση της κύριας δίκης
   
   
      Ενάγουσα: Corman-Collins SA
   
      Εναγόμενη: La Maison du Whisky SA
   
      Προδικαστικά ερωτήματα
   
   
               1)
            
            
               Πρέπει το άρθρο 2 του κανονισμού 44/2001 (1), σε συνδυασμό ενδεχομένως με το άρθρο 5, παράγραφος 1, στοιχεία α' ή β', να ερμηνευθεί υπό την έννοια ότι απαγορεύει κανόνα δικαιοδοσίας, όπως ο κανόνας του άρθρου 4 του βελγικού νόμου της 27ης Ιουλίου 1961, ο οποίος προβλέπει δικαιοδοσία των βελγικών δικαστηρίων εφόσον ο αντιπρόσωπος είναι εγκατεστημένος στη βελγική επικράτεια και η αντιπροσωπεία πωλήσεων παράγει τα αποτελέσματά της εν όλω ή εν μέρει στη βελγική επικράτεια, ανεξαρτήτως του τόπου εγκαταστάσεως του αντιπροσωπευομένου, ο οποίος έχει την ιδιότητα του εναγομένου;
            
         
               2)
            
            
               Πρέπει το άρθρο 5, παράγραφος 1, στοιχείο α', του κανονισμού 44/2001 να ερμηνευθεί υπό την έννοια ότι εφαρμόζεται σε σύμβαση αντιπροσωπείας πωλήσεων εμπορευμάτων δυνάμει της οποίας ο ένας συμβαλλόμενος αγοράζει προϊόντα από τον άλλο με σκοπό να τα μεταπωλήσει στην επικράτεια άλλου κράτους μέλους;
            
         
               3)
            
            
               Σε περίπτωση αρνητικής απαντήσεως στο προηγούμενο ερώτημα, πρέπει το άρθρο 5, παράγραφος 1, στοιχείο β', του κανονισμού 44/2001 να ερμηνευθεί υπό την έννοια ότι αφορά σύμβαση αντιπροσωπείας πωλήσεων ανάλογη με την επίδικη;
            
         
               4)
            
            
               Σε περίπτωση αρνητικής απαντήσεως στα δύο προηγούμενα ερωτήματα, επίμαχη υποχρέωση σε περίπτωση διαρρήξεως συμβάσεως αντιπροσωπείας πωλήσεων είναι η υποχρέωση του πωλητή-αντιπροσωπευομένου ή η υποχρέωση του αγοραστή-αντιπροσώπου;
            
         
      (1)  Κανονισμός (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1).